钦定古今图书集成/历象汇编/庶征典/第007卷 > 《明娄元礼田家五行》 > 《论雨》
## 钦定古今图书集成/历象汇编/庶征典/第007卷 > 《明娄元礼田家五行》 > 《论雨》

谚云：“风打五更，日晒水坑。”言五更忽有雨，日中必晴，
甚验。晏雨不晴，雨著水面，上有浮泡，主卒未晴。谚云：
“一点雨似一个钉落，到明朝也不晴；一点雨似一个
泡落，到明朝未得了。”谚云：“天下太平，夜雨日晴。”言不
妨农也。谚云：“上牵昼，暮牵斋，下昼雨，哜哜。”谚云：“病人
怕肚胀，雨落怕天亮。”亦言久雨，正当昏黑，忽自明亮，
则是雨候也。雨夹雪，难得晴。谚云：“夹雨夹雪，无休无
歇。”谚云：“快雨快晴。”《道德经》云：“飘风不终朝，骤雨不终
日。”凡雨喜少恶多。谚云：“千日晴不厌，一日雨落便厌。”